《示施又新同舍》
宋代·苏籀

华发些些似不公，辰申龊龊有何庸。
力抛羁绁片时适，谈谑槃筵一笑烘。
山刹汲壶茶可点，匠人礲斲事方丛。
麦秋梅润霖淫剧，旅汎殊谙干越风。

作者简介：（1091—?）眉州眉山人，字仲滋。苏迟子。事亲孝，仅十余岁，侍祖辙于颍昌九年，未尝去侧。以祖荫官陕州仪曹，历太府监丞、将作监丞。请祠归，卒年七十余。以文学见知于晁说之、洪炎等人。有《栾城遗言》、《双溪集》。